CELEX: 62012TN0529
Language: fi
Date: 2012-12-05 00:00:00
Title: Asia T-529/12 P: Valitus, jonka Moises Bermejo Garde on tehnyt 5.12.2012 virkamiestuomioistuimen asiassa F-51/10, Bermejo Garde v. ETSK, 25.9.2012 antamasta tuomiosta

23.2.2013   
            
            
               FI
            
            
               Euroopan unionin virallinen lehti
            
            
               C 55/15
            
         Valitus, jonka Moises Bermejo Garde on tehnyt 5.12.2012 virkamiestuomioistuimen asiassa F-51/10, Bermejo Garde v. ETSK, 25.9.2012 antamasta tuomiosta
   (Asia T-529/12 P)
   2013/C 55/27
   Oikeudenkäyntikieli: ranska
   
      Asianosaiset
   
   
      Valittaja: Moises Bermejo Garde (Bryssel, Belgia) (edustaja: asianajaja L. Levi)
   
      Muu osapuoli: Euroopan talous- ja sosiaalikomitea (ETSK)
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan Euroopan unionin virkamiestuomioistuimen asiassa F-51/10 25.9.2012 antaman tuomion siltä osin kuin siinä i) jätetään tutkimatta vaatimukset kaikkien sellaisten päätösten kumoamisesta, jotka on tehty ETSK:n avointa virkaa koskevan ilmoituksen nro 43/09 perusteella, ii) ei lausuta vaatimuksista vastaajan velvoittamisesta maksamaan vahingonkorvauksena 1 000 euroa ja iii) ei lausuta aineellisista perusteista, jotka on esitetty ensiksi mainittujen, ETSK:n avointa virkaa koskevan ilmoituksen nro 43/09 kumoamista koskevien vaatimusten tueksi
            
         
               —
            
            
               vastaavasti
               
                           —
                        
                        
                           hyväksymään valittajan ensimmäisessä oikeusasteessa toiseksi ja kolmanneksi esittämät vaatimukset ja näin ollen
                           
                                       —
                                    
                                    
                                       kumoamaan kaikki ETSK:n avointa virkaa koskevan ilmoituksen nro 43/09 perusteella tehdyt päätökset
                                    
                                 
                                       —
                                    
                                    
                                       velvoittamaan vastapuolen maksamaan vahingonkorvauksena 1 000 euroa
                                    
                                 
                     
                           —
                        
                        
                           hyväksymään valittajan ensimmäisessä oikeusasteessa esittämät vaatimukset myös hänen esittämiensä aineellisten perusteiden perusteella ja näin ollen kumoamaan ETSK:n avointa virkaa koskevan ilmoituksen nro 43/09 myös mainituilla perusteilla
                        
                     
         
               —
            
            
               velvoittamaan vastapuolen korvaamaan molemmissa oikeusasteissa syntyneet oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kolmeen valitusperusteeseen.
   
               1)
            
            
               Ensimmäinen valitusperuste, joka perustuu oikeudenkäyntiä edeltävän menettelyn noudattamista koskevan edellytyksen noudattamatta jättämiseen ja Euroopan unionin henkilöstösääntöjen 90 artiklan 2 kohdan rikkomiseen sillä perusteella, että virkamiestuomioistuin on jättänyt tutkimatta valittajan vaatimukset kaikkien ETSK:n avointa virkaa koskevan ilmoituksen nro 43/09 tehtyjen päätösten kumoamisesta.
            
         
               2)
            
            
               Toinen valitusperuste, joka perustuu oikeussuojan epäämiseen, asiansa saamista tuomioistuimen käsiteltäväksi koskevan perusoikeuden rikkomiseen ja perusteluvelvollisuuden laiminlyöntiin, koska virkamiestuomioistuin ei ole lausunut valittajan vahingonkorvausvaatimuksesta.
            
         
               3)
            
            
               Kolmas valitusperuste, joka perustuu perusteluvelvollisuuden laiminlyöntiin ja hyvän oikeudenkäytön periaatteen loukkaamiseen, koska virkamiestuomioistuin ei ole lausunut aineellisista perusteista, jotka on esitetty ensiksi mainittujen, ETSK:n avointa virkaa koskevan ilmoituksen nro 43/09 kumoamista koskevien vaatimusten tueksi.